Diari Oficial de la Generalitat Valenciana


Sumari del DOGV 4175, del 24-01-2002 (2002/540)

Informació pública de l'alternativa tècnica de programa d'actuació integrada presentada per Cota Cero Promociones del Mediterráneo, SL, per al desenvolupament de la unitat d'execució denominada Avinguda de la Malva-rosa.
----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4175

Data del DOGV
:   24-01-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/540


Organisme emissor
:   Ajuntament de València

Tipus de document
:   Anunci

Informació pública de l'alternativa tècnica de programa d'actuació integrada presentada per Cota Cero Promociones del Mediterráneo, SL, per al desenvolupament de la unitat d'execució denominada Avinguda de la Malva-rosa. [2002/Q540]
  
L'Alcaldia, mitjançant la Resolució número U-7379, de data 7 de desembre de 2001, ha acordat el que es diu tot seguit:
  
Vista l'alternativa tècnica de programa d'actuació integrada presentada per la mercantil Cota Cero Promociones Mediterráneo, SL, els informes emesos pels Serveis de Planejament i Projectes d'Infraestructura, de conformitat amb els articles 32, 45, 46 i concordants de la Llei Reguladora de l'Activitat Urbanística, i la delegació conferida per la Resolució número 2.242, de 7 de juliol de 1999, resolc:
  
Sotmetre a informació pública, pel termini de 20 dies hàbils ?amb l'efecte suspensiu de llicències prescrit en l'article 57 de la Llei Reguladora de l'Activitat Urbanística i en els articles 152 i 153 del Reglament de Planejament?, mitjançant anuncis en un diari d'informació general editat a la Comunitat Valenciana i, posteriorment o simultàniament, en el Diari Oficial de la Generalitat Valenciana, i amb la remissió prèvia dels avisos prescrits en l'article 46.3 de la Llei Reguladora de l'Activitat Urbanística, l'alternativa tècnica de programa d'actuació integrada presentada per Cota Cero Promociones Mediterráneo, SL, per al desenvolupament de la unitat d'execució denominada Avinguda de la Malva-rosa, Avinguda dels Tarongers, Carrer del Pare Anton Martín, en l'àmbit delimitat pel límit sud de les parcel·les cadastrals 9932712 i 9932714; l'avinguda de la Malva-rosa; l'avinguda dels Tarongers i el carrer del Pare Anton Martín, comprensiva de memòria, homologació sectorial declarativa, pla de reforma interior i projecte d'urbanització.
  
Durant aquest termini, comptadors des de la publicació de l'anunci d'exposició pública en el Diari Oficial de la Generalitat Valenciana., es podran presentar al Servei Municipal de Planejament (avinguda d'Aragó, 35) tant al·legacions com alternatives tècniques que pretenguen competir amb l'exposada al públic. El termini de 20 dies addicionals es prorrogarà si durant els 10 primers d'informació pública alguna persona, amb la prestació de caució per l'import de 500.000 pessetes, es compromet a presentar una alternativa tècnica substancialment distinta a la inicial.
  
Durant els cinc dies següents al venciment del termini d'informació pública, qualsevol persona podrà presentar a l'Oficina de Contractació de la corporació (plaça de l'Ajuntament) proposicions juridicoeconòmiques en plica tancada a qualsevol de les alternatives tècniques presentades; l'acte d'obertura de les que es presenten es farà el següent dia hàbil a l'acabament d'aquest termini, tret que siga dissabte, en aquest cas es traslladarà al següent dia hàbil. Totes les actuacions podran ser objecte de consulta i al·legació per les persones interessades durant els 10 dies següents a l'acte d'obertura de pliques; així mateix durant tot el procediment podran ser objecte de pública consulta al Servei de Planejament, les al·legacions i alternatives tècniques que es presenten davant d'aquest.
  
No serà admesa a tràmit, durant el període que dure la suspensió, qualsevol nova sol·licitud de llicència de parcel·lació de terrenys, edificació, demolició i obertura que es presente dins de l'àmbit afectat per la suspensió, així com qualsevol altra alternativa tècnica de programa que poguera presentar-se o sotmetre's a informació pública pel procediment simplificat regulat en l'article 48 de la Llei Reguladora de l'Activitat Urbanística, dins del mateix àmbit.
  
Als efectes establits en l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es fa constar que, segons les dades proporcionades per la Gerència Territorial del Cadastre, les parcel·les amb referència 6147002-24-56-89-07 i 06 no figuren en la base de dades cadastral i s'ignora, per tant, la persona interessada en el procediment i el domicili fiscal on s'ha d'enviar l'avís a què fa referència l'article 46.3 de la Llei Reguladora de l'Activitat Urbanística.